Document ID: 32003R1739

Uredba Komisije (ES) št. 1739/2003
z dne 30. septembra 2003
o znižanju, za tržno leto 2003/2004, zajamčene količine po proizvodnih kvotah za sektor sladkorja in predvidenih največjih potreb rafinerij sladkorja po preferencialnih uvozih
KOMISIJA EVROPSKIH SKUPNOSTI -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor [1], kakor je bila spremenjena z Uredbo Komisije (ES) št. 680/2002 [2], in zlasti člena 10(6) in 39(6) Uredbe,
ob upoštevanju naslednjega:
(1) Člen 10(3) in (4) Uredbe (ES) št. 1260/2001 določa, da je treba zajamčeno količino po proizvodnih kvotah zmanjšati pred 1. oktobrom vsakega tržnega leta, če napovedi za zadevno leto navajajo izvozno bilanco (za katero je mogoče pridobiti nadomestilo), večjo od najvišje, ki je določena s Sporazumom o kmetijstvu, sklenjenim v skladu s členom 300(2) Pogodbe.
(2) Napovedi za tržno leto 2003/2004 navajajo izvozno bilanco, ki presega najvišjo, ki je določena s Sporazumom o kmetijstvu. Zato je treba določiti celotno zmanjšanje zajamčene količine in jo razdeliti med sladkor, izoglukozo in inulinski sirup na eni strani in zadevne proizvodne regije na drugi, z uporabo koeficientov, predvidenih v členu 10(4) Uredbe (ES) št. 1260/2001.
(3) V skladu s členom 10(5) Uredbe (ES) št. 1260/2001, mora vsaka država članica dodeliti svojo razliko med podjetja proizvajalcev, ustanovljena na njenem ozemlju, na osnovi obstoječega razmerja med njihovimi A in B kvotami za zadevni proizvod ter osnovno količino A in osnovno količino B za državo članico za ta proizvod.
(4) Člen 39(5) Uredbe (ES) št. 1260/2001 določa, da je posledica zmanjšanja zajamčene količine zmanjšanje predvidene največje potrebe rafinerij Skupnosti po surovem sladkorju za zadevno tržno leto. Zato je treba določiti ustrezno zmanjšanje za te potrebe in ga dodeliti med zadevne države članice.
(5) Treba je določiti roke, do katerih morajo države članice določiti znižanja, ki veljajo za vsako podjetje na njihovem ozemlju.
(6) Upravljalni odbor za sladkor ni podal mnenja v roku, ki ga je določil njegov predsednik -
SPREJELA NASLEDNJO UREDBO:
Člen 1
1. V skladu s členom 10(4) Uredbe (ES) št. 1260/2001 se zajamčena količina v okviru proizvodnih kvot za tržno leto 2003/2004 zmanjša za 215513 ton v ekvivalentu belega sladkorja.
2. Zmanjšanje iz odstavka 1 se razdeli po proizvodih in regijah v skladu s Prilogo I.
Osnovne količine, po zmanjšanju, ki se uporabljajo za dodelitev proizvajalnih kvot podjetjem proizvajalcev za tržno leto 2003/2004, so določene v Prilogi II.
3. Države članice pred 1. novembrom 2003 določijo posamično zmanjšanje za vsako podjetje proizvajalcev, kateremu je bila dodeljena proizvodna kvota za tržno leto 2003/2004, in so bile njegove A in B kvote usklajene v skladu s tem zmanjšanjem.
Člen 2
1. V skladu s členom 39(5) Uredbe (ES) št. 1260/2001, se predvidene največje potrebe rafinerij Skupnosti za tržno leto 2003/2004 zmanjšajo za 2691,5 ton v ekvivalentu belega sladkorja.
2. Zmanjšanje iz odstavka 1 se razdeli med države članice v skladu s Prilogo III.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. septembra 2003

Labels: 7
3
17